**SVEUČILIŠTE U ZAGREBU**

**FAKULTET ORGANIZACIJE I INFORMATIKE VARAŽDIN**

**raspisuje**

**NATJEČAJ**

za upis studenata na sveučilišne specijalističke studije u ak. god. 2024./2025.

* ***Menadžment poslovnih sustava (MPS)***

(završetkom studija stječe se akademski naziv sveučilišni/a specijalist/ica menadžmenta poslovnih sustava, univ. spec. oec.)

* ***Upravljanje sigurnošću i revizija informacijskih sustava (USIRIS)***

(završetkom studija stječe se akademski naziv sveučilišni/a specijalist/ica upravljanja sigurnošću i revizijom informacijskih sustava, univ. spec. inf.)

* ***E-učenje u obrazovanju i poslovanju (EUOP)***

(završetkom studija stječe se akademski naziv sveučilišni/a specijalist/ica E-učenja u obrazovanju i poslovanju, univ. spec. inf.)

**PRIJAVA NA NATJEČAJ**

Prijava na natječaj podnosi se u Referadu za poslijediplomske studije, Pavlinska 2, 42000 Varaždin (osobno ili poštom), a potrebno joj je priložiti:

1. ovjerene prijepise (preslike) diploma i svjedodžbi završenih diplomskih (ili dodiplomskih) studija

(za diplome i svjedodžbe stečene izvan Hrvatske nužno je dostaviti rješenje o akademskom priznavanju inozemne visokoškolske kvalifikacije izdano od strane nadležnog Ureda za akademsko priznavanje inozemnih visokoškolskih kvalifikacija <http://www.unizg.hr/studiji-i-studiranje/upisi-stipendije-priznavanja/akademsko-priznavanje-inozemnih-visokoskolskih-kvalifikacija/>),

1. ovjereni prijepis ocjena svih predmeta završenih diplomskih (ili dodiplomskih) studija ili dopunske isprave o studiju,
2. dokaz o poznavanju jednog svjetskog jezika,
3. rodni list i dokaz o državljanstvu, ili odgovarajuće isprave za strance,
4. životopis.

Rok za prijavu na natječaj za studije Menadžment poslovnih sustava i *Upravljanje sigurnošću i revizija informacijskih sustava* **je 30. rujna 2024. godine**.

Rok za prijavu na natječaj za studij *E-učenje u obrazovanju i poslovanju* je **31. svibnja 2024. godine**.

**ŠKOLARINA**

Cijena poslijediplomskih specijalističkih studija *Menadžment poslovnih sustava* i *Upravljanje sigurnošću i revizija informacijskih sustava* je 4.700,00 EUR.

Cijena poslijediplomskog specijalističkog studija *E-učenje u obrazovanju i poslovanju* je 4.000,00 EUR.

Naknade za eventualne razlikovne ispite, troškovi izrade završnog specijalističkog rada, troškovi tiskanja diplome i drugi materijalni troškovi nisu uračunati u iznos školarine.

**UVJETI UPISA**

Na studij ***Menadžment poslovnih sustava*** (MPS) mogu se izravno upisati pristupnici koji su završili diplomski studij Fakulteta organizacije i informatike s prosječnom ocjenom 3,5 i višom. Također se mogu upisati i pristupnici koji su završili odgovarajući sveučilišni diplomski studij u trajanju od osam semestara, sveučilišni prijediplomski studij u trajanju od šest semestara + sveučilišni diplomski studij u trajanju od četiri semestara. Odgovarajući sveučilišni dodiplomski, odnosno diplomski studij je svaki studij na kome se izučavaju sadržaji iz znanstvenog polja informacijskih i ekonomskih znanosti.

Na studij ***Upravljanje sigurnošću i revizija informacijskih sustava*** (USRIS) mogu se izravno upisati pristupnici koji su završili odgovarajući sveučilišni diplomski studij iz područja društvenih, tehničkih ili prirodnih znanosti u trajanju od osam semestra i imaju 300 ECTS bodova s prosječnom ocjenom 3,5 i višom. Odgovarajući sveučilišni diplomski studij je svaki studij na kome se izučavaju sadržaji iz znanstvenih polja informacijskih i računalskih znanosti.

Na studij ***E-učenje u obrazovanju i poslovanju*** (EUOP) mogu se upisati pristupnici koji su završili sveučilišni dodiplomski ili sveučilišni diplomski studij na nekom od fakulteta u Republici Hrvatskoj ili u Europskoj uniji ili pristupnici koji su završili sveučilišni dodiplomski ili sveučilišni diplomski studij na nekom do fakulteta u inozemstvu izvan Europske unije, a diploma im je priznata u Republici Hrvatskoj. Isti su dužni o svome trošku pribaviti i nakon prijave, ukoliko to nisu učinili ranije, dostaviti rješenje nadležnog tijela o akademskom priznavanju inozemne visokoškolske kvalifikacije i priznavanje razdoblja studija, odnosno ECTS bodova, u svrhu upisa na poslijediplomski specijalistički studij.

**Kontakt osoba za dodatne informacije o studijima ili natječaju:**

Lea Friščić, mag. oec.

voditeljica referade za poslijediplomske studije

Pavlinska 2, 42000 Varaždin

tel. 042/390-808

e-mail: [lea.friscic@foi.unizg.hr](mailto:lea.friscic@foi.unizg.hr) ili [pdsreferada@foi.unizg.hr](mailto:pdsreferada@foi.unizg.hr)